Baira Kovanova

Baira Kovanova (; dzimusi  Elistā) ir kalmiku izcelsmes Krievijas starptautiskā lielmeistare šahā (2007).

 Biogrāfija 
2005. gadā uzvarējusi Krievijas junioru šaha čempionātā, izcīnījusi bronzas medaļu Eiropas junioru šaha čempionātā un ierindojusies 6. vietā Pasaules junioru šaha čempionātā U18 vecuma grupā. 2006. gadā atkārtoti uzvarējusi Krievijas junioru šaha čempionātā U18 vecuma grupā. 2012. gadā uzvarējusi Krievijas sieviešu šaha čempionātā augstākajā līgā.

2009. un 2010. gadā piedalījusies FIDE sieviešu Grand Prix turnīru sērijā, kurā labāko rezultātu sasniegusi turnīrā Naņdzjinā, kurā ieņēmusi 9.vietu (uzvarējusi Sjui Juihua).2009-2010 FIDE Women's Grand Prix

2023. gada oktobrī Sanktpēterburgā uzvarējusi Krievijas sieviešu šaha čempionāta superfinālā.Суперфинал 73-го Чемпионата России по шахматам среди женщин 2024. gada augustā Barnaulā ierindojusies 11. vietā Krievijas sieviešu šaha čempionāta superfinālā.74 Чемпионат России по шахматам среди женщин

Piedalījusies Pasaules šaha čempionātos sievietēm pēc izslēgšanas sistēmas:
 2010. gadā Antakjā 1. kārtā uzvarējusi Nataļju Pogoņinu, bet 2. kārtā zaudējusi Dzjui Veņdzjuņai;
 2015. gadā Sočos 1. kārtā zaudējusi Huanai Cjaņai.2015 FIDE Knockout Matches

Pārstāvējusi Krievijas trešo komandu Pasaules šaha olimpiādē 2010. gadā.OlimpBase :: Women's Chess Olympiads :: Baira Kovanova

Par panākumiem turnīros FIDE 2006. gadā Kovanovai piešķīra starptautiskās meistares (WIM), bet 2007. gadā - starptautiskās lielmeistares (WGM) nosaukumu.FIDE Title Application: WGM

 Atsauces 

 Ārējās saites 

Kategorija:1987. gadā dzimušie
Kategorija:Kalmikijā dzimušie
Kategorija:Krievijas šahisti